**Ökoiskolai munkacsoport évvégi beszámolója 2023-24**

Ezen dokumentum a munkacsoport 2024.05.30-án megtartott félévi megbeszélésének összefoglalója.

helyszín: a kollégium ebédlője, jelen vannak 5 diák és egy nevelőtanár

* összegeztük az tanév alatt lezajló rendezvényeket és programokat. Mind az egészségdélután, mind az egészségnap megrendezésében nagy szerepet vállalt a munkacsoport. Kiemeltük a karácsonyi kézműves foglalkozást, ahol mindannyian gyárthattunk fillérekből meglepetéseket valamint az ÖKO-vetélkedőt, valamint a Víz világnapja keretében szervezett előadást.
* örömmel vettük, hogy a kihelyezett műanyagos kuka és a papírgyűjtő is beváltotta a hozzá fűzött reményeket, hiszen mindkettőt rendszeresen, és ami fontosabb egyre automatikusabban használják diákjaink
* megbeszéltük, hogy javulás érzékelhető az energiatakarékosságban is, hiszen a kiplakátozásoknak, a figyelmeztetéseknek és legfőképp az „energiajárőröknek” köszönhetően egyre ritkábban találkozunk égve felejtett világítással. A jövőben ezt is szeretnénk folytatni, sőt még hatékonyabbá tenni.
* eredményesnek ítéltük meg a téli madáretetést, hiszen 4-5 faj is megjelent rendszeresen a kihelyezett eleségért
* átbeszéltük a következő tanév munkacsoportra vonatkozó feladatait:
  + Örökös Ökoiskola cím megszerzése
  + részvétel a „zöld” programok szervezésében
  + figyelemfelhívás az energiatakarékosságra
  + még több szelektív hulladékgyűjtő telepítése
  + parkosítás, új fák, növények ültetése
  + a belső tér növényeinek megduplázása, ezért a diákok segítségét fogjuk kérni, hogy hozzanak otthonról növényeket

Szekeres Szabolcs

nevelőtanár

Baja, 2024.05.30